Diari Oficial de la Generalitat Valenciana


Sumari del DOGV 1518, del 10-04-1991 (1991/820779)

RESOLUCIÓ de 22 de febrer de 1991, de la Direcció General de Transports, per la qual convoca proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1518

Data del DOGV
:   10-04-1991

Secció del DOGV
:   ALTRES DISPOSICIONS

Número del document
:   1991/820779


Data del document
:   22-02-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 22 de febrer de 1991, de la Direcció General de Transports, per la qual convoca proves de constatació de la capacitat professional per a l'exercici de les activitats de transportista per carretera, agència de transport de mercaderies, transitari i magatzemista-distribuïdor.  
D'acord amb l'article 3r. de l'Ordre d'11 de juny de 1990 de la Conselleria d'Obres Públiques, Urbanisme i Transports, en el qual s'estableix la periodicitat de la realització de les proves per a la constatació de la capacitat professional per a l'exercici de les activitats de transportista per carretera, agència de transports de mercaderies, transitari i magatzemista- distribuïdor, aquesta Direcció General, fent ús de les atribucions que li confereix la disposició final primera de l'esmentada ordre, resol:  
Primer  
Convocar proves de constatació de la capacitat professional per a l?exercici de les activitats de transportista de viatgers i mercaderies per carretera, tant de caràcter nacional com internacional, d'agència de transport de mercaderies, de transitari i de magatzemista-distribuïdor.  
Aquesta convocatòria abasta l?àmbit territorial de la Comunitat Autònoma Valenciana.  
Segon  
Per poder concórrer a aquestes proves, els sol·licitants hauran de tenir el domicili legal en el territori de la Comunitat Autònoma Valenciana a excepció d'aquells que, tenint-lo en un lloc diferent, estiguen fent-hi el servei militar, i també aquells que tinguen el domicili a l?estranger.  
En les dues excepcions esmentades per a concórrer a les proves, s'haurà d'acreditar la circumstància que motiva l'excepció mitjançant un certificat original expedit amb aquesta finalitat pel cap de la Unitat, o justificant d'estar domiciliat a l'estranger, respectivament.  
Tercer  
Els exercicis de què constaran les proves, la seua estructura i forma de qualificació, seran els establerts en l'Ordre del Ministeri de Transports, Turisme i Comunicacions de 25 d'octubre de 1990, que regula les proves per a l'obtenció del certificat de capacitació per a l'exercici de les activitats de transportista per carretera, agència de transports de mercaderies, transitari i magatzemista-distribuïdor.  
Els exercicis de les proves relatives al reconeixement de la capacitat per a l'exercici de les professions de transportista per carretera, agència de transport, transitari i magatzemista-distribuïdor, tractaran sobre el coneixement de les matèries incloses en els programes que figuren com a annexos de l?esmentada ordre.  
Quart  
Les sol·licituds per a participar en les proves que es convoquen, hauran de realitzar-se mitjançant el model que s'hi adjunta a aquesta Resolució, el qual emplenat com cal es presentarà en la Direcció General de Transports de la Conselleria d'Obres Públiques, Urbanisme i Transports o bé en els serveis territorials de Transports de Castelló, de València i d'Alacant.  
El termini per a presentar les sol·licituds serà de vint dies hàbils des de l'endemà de la publicació d'aquesta convocatòria en el DOGV.  
A les sol·licituds, s'hi adjuntarà una fotocòpia del DNI i, si calen, els documents que s'assenyalen en l'article segon.  
Cinquè  
Els drets d'examen seran de 1.419 PTA per cada una de les especialitats a les quals l'aspirant es presente, i es farà l?ingrés, segons siga el lloc on es vagen a realitzar les proves, en els comptes següents:  
A) València. c/c 2752-00-16 Banc de València. Urbana 13. Av. Barón de Càrcer, 38  
B) Alacant. c/c 00-986.730-7 Banco de Bilbao-Vizcaya. Urbana Reyes Católicos.  
C) Castelló. c/c 96-1.514-W Banc Exterior d'Espanya. O.P.  
El justificant del pagament de la taxa s'adjuntarà a la sol·licitud en el moment de la presentació d'aquesta.  
Sisé  
Hi haurà un tribunal en cadascuna de les províncies de la Comunitat Autònoma Valenciana. La composició d'aquests, el calendari i els lloes per a la, realització de les proves, es publicaran oportunament en el Diari Oficial de la Generalitat Valenciana, i s'exposaran al públic en la Direcció General de Transports i en els serveis territorials de Transports de València, Alacant i Castelló.  
Seté  
En el moment de la realització de les proves els aspirants presentaran al tribunal l'original del seu DNI, el domicili que hi figure ha de correspondre a l'àmbit territorial. de la Comunitat Autònoma Valenciana. En el supòsit que no siga així, i l'aspirant tinga, tanmateix, el seu domicili legal en l'esmentat territori, haurà d'acreditar-lo mitjançant certificat d'empadronament expedit. per l'Ajuntament corresponent.  
Vuité  
Per als casos especials d'aquelles persones que ja siguen titulars d'autoritzacions de transport o agència de transport, o bé que tinguen ja reconegut el requisit de capacitació professional, s'aplicaran les següents regles:  
1. Les persones físiques que siguen titulars de concessions o autoritzacions de transport, o de la classe TD, amb l'antiguitat requerida en la Llei 16/1987, de 30 de juliol, per al reconeixement de la capacitació professional per al transport nacional, si desitgen obtenir la capacitació professional per al transport internacional hauran de sol·licitar la seua situació en la imprés corresponent, i es presentaran únicament a l?exercici que pertoque a transport internacional.  
Si les persones titulars de les autoritzacions a les quals es refereix el paràgraf anterior, desitgen obtindre la capacitació en una modalitat (viatgers o mercaderies) diferent a la que es refereixen les seues autoritzacions, únicament realitzaran el segon exercici corresponent a aquesta. Caldrà també fer constar l?esmentada situació en la sol·licitud.  
2. Les persones físiques que en el moment d'entrada en vigor de l?esmentada Llei 16/1987, de 30 de juliol, foren titulars d'autoritzacions d'agència de transports i desitgen obtenir el reconeixement de la capacitació professional per a les activitats de transitari o de magatzemista-distribuïdor, faran constar l?esmentada circumstància en la sol·licitud i únicament realitzaran el segon exercici corresponent a aquesta.  
3. Us persones a les quals es refereixen els dos punts anteriors d'aquesta base, adjuntaran a la sol·licitud una fotocòpia compulsada com a mínim d'una de les autoritzacions de transports, TD, o d'agència que acredite el compliment de les condicions exigides en aquests.  
4. A les persones que hagen realitzat la direcció efectiva d'empreses de transport o d'agència de transport, no se'ls pressuposarà la possessió de la capacitació professional, mentre aquesta no siga formalment reconeguda d'acord amb la tramitació establerta pel Ministeri de Transports, Turisme i Comunicacions.  
5. Les persones que tinguen reconegut el requisit de capacitació professional per a una modalitat de transport concreta (viatgers o mercaderies), si desitgen obtenir la capacitació per a una modalitat diferent, únicament realitzaran el segon exercici corresponent a aquesta, fent constar aquesta situació en la sol·licitud i adjuntar el justificant del referit reconeixement (certificat d'haver superat les proves corresponents, certificat simple de reconeixement, etc.)  
El mateix règim serà d'aplicació per a les persones a les quals se'ls haja reconegut la capacitació per a una activitat auxiliar o complementària del transport determinada (agència de transport, transitari o magatzemista-distribuïdor) que desitgen obtenir la capacitació per altra activitat auxiliar o complementària diferent.  
Nové  
Publicar com a annex el model d'instància en la qual s'han de formular les sol·licituds per a participar en les proves.  
València, 22 de febrer de 1991.   
El Director General de Transports:   
Gaetà Roca i Giner.  
Veure imatge